open-index/open-wikipedia-markdown huggingface dataset:
ชนากานต์ ยืนยง

**ชนากานต์ ยืนยง** (เกิด 15 ตุลาคม พ.ศ. 2491) ปัจจุบันดำรงตำแหน่งเป็นอธิการบดีมหาวิทยาลัยปทุมธานี อดีตสมาชิกสภาผู้แทนราษฎรจังหวัดปทุมธานี อดีตสมาชิกวุฒิสภาจังหวัดปทุมธานี

## ประวัติ
ดร.ชนากานต์ ยืนยง เกิดเมื่อวันที่ 15 ตุลาคม พ.ศ. 2491 สำเร็จการศึกษาประกาศนียบัตรวิชาการศึกษา จากวิทยาลัยครูพระนครศรีอยุธยา ปริญญาตรี ครุศาสตรบัณฑิต (ค.บ.) จากวิทยาลัยครูเพชรบุรีวิทยาลงกรณ์ ในพระบรมราชูปถัมภ์ ปริญญาโท ครุศาสตรอุตสาหกรรมมหาบัณฑิต จากสถาบันเทคโนโลยีพระจอมเกล้าเจ้าคุณทหารลาดกระบัง และ doctor of management science สาขาการจัดการ , TECHNOLOGICAL UNIVERSITY OF THE PHILIPPINES ประเทศฟิลิปปินส์

## การทำงาน
ดร.ชนากานต์ ยืนยง เป็นผู้รับใบอนุญาตจัดตั้งสถาบันอุดมศึกษาเอกชน โดยได้รับอนุญาตให้จัดตั้งตามพระราชบัญญัติสถาบันอุดมศึกษาเอกชนในนาม “วิทยาลัยปทุมธานี” เมื่อวันที่ 27 ธันวาคม พ.ศ. 2542 (ปัจจุบันคือ มหาวิทยาลัยปทุมธานี) และดำรงตำแหน่งอธิการบดีจนถึงปัจจุบัน และเป็นผู้รับใบอนุญาต วิทยาลัยนครราชสีมา  วิทยาลัยนอร์ทเทิร์น (เดิมคือ วิทยาลัยลุ่มน้ำปิง) และสถาบันอุดมศึกษาอีกหลายแห่ง

ดร.ชนากานต์ ยืนยง เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดปทุมธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ แต่ไม่ได้รับเลือกตั้ง แต่มาลงสมัครในการเลือกตั้งสมาชิกวุฒิสภาไทยเป็นการทั่วไป พ.ศ. 2549 ได้รับเลือกตั้งเป็นสมาชิกวุฒิสภาจังหวัดปทุมธานี หลังจากนั้นมาลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคประชาราช แต่ไม่ได้รับเลือกตั้ง จนกระทั่งในการเลือกตั้งซ่อมแทน เอกพจน์ ปานแย้ม ส.ส.ปทุมธานี ซึ่งถูกตัดสิทธิ์ทางการเมือง 5 ปี ในคดียุบพรรคการเมือง พ.ศ. 2551 เธอได้รับเลือกตั้งในนามพรรคประชาราช เป็น ส.ส.สมัยแรก

ต่อมาปี 2554 เธอลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 18 พรรคภูมิใจไทย แต่ไม่ได้รับเลือกตั้ง เนื่องจากพรรคภูมิใจไทยได้เพียง 5 ที่นั่ง

## เครื่องราชอิสริยาภรณ์

## อ้างอิง

หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดปทุมธานี
หมวดหมู่:สมาชิกวุฒิสภาจังหวัดปทุมธานี
หมวดหมู่:พรรคประชาธิปัตย์
หมวดหมู่:นักการเมืองพรรคประชาราช
หมวดหมู่:พรรคภูมิใจไทย
หมวดหมู่:บุคคลจากมหาวิทยาลัยราชภัฏพระนครศรีอยุธยา
หมวดหมู่:บุคคลจากมหาวิทยาลัยราชภัฏวไลยอลงกรณ์ ในพระบรมราชูปถัมภ์
หมวดหมู่:บุคคลจากคณะครุศาสตร์อุตสาหกรรม สถาบันเทคโนโลยีพระจอมเกล้าเจ้าคุณทหารลาดกระบัง
หมวดหมู่:บุคคลจากมหาวิทยาลัยปทุมธานี
หมวดหมู่:บุคคลจากวิทยาลัยนครราชสีมา
หมวดหมู่:บุคคลจากวิทยาลัยนอร์ทเทิร์น
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
โครงการประเมินผลนักเรียนระหว่างประเทศ

**โครงการประเมินผลนักเรียนระหว่างประเทศ** () หรือ **ปิซา** (PISA) เป็นการทดสอบทางการศึกษาจัดโดยองค์การเพื่อความร่วมมือและการพัฒนาทางเศรษฐกิจ ให้แก่ทั้งประเทศสมาชิกและประเทศที่ไม่เป็นสมาชิก มุ่งเน้นวัดความสามารถทางด้านคณิตศาสตร์ วิทยาศาสตร์ และการอ่าน ในนักเรียนอายุ 15 ปี  จั้ดขึ้นครั้งแรกในปี พ.ศ. 2543 ผลการทดสอบของโครงการฯ มุ่งเน้นให้ประเทศที่เข้าร่วมได้พัฒนานโยบายการศึกษาตลอดจนถึงผลลัพธ์

ประเทศไทย แม้ไม่ใช่สมาชิกขององค์การเพื่อความร่วมมือและการพัฒนาทางเศรษฐกิจ แต่ได้เข้าร่วมโครงการนี้โดยมีสถาบันส่งเสริมการสอนวิทยาศาสตร์และเทคโนโลยี กระทรวงศึกษาธิการ เป็นผู้รับผิดชอบในการจัดเตรียม การทดสอบ และการนำผลการทดสอบไปใช้

ในปี 2565 มีนักเรียนเข้าร่วมการประเมินประมาณ 690,000 คน จากนักเรียนอายุ 15 ปี ประมาณ 29 ล้านคนทั่วโลก โดยประเทศไทยมีนักเรียนกลุ่มตัวอย่างเข้าร่วมการประเมินจาก 279 โรงเรียน ในทุกสังกัดการศึกษา รวม 8,495 คน

## กระบวนการทดสอบ
โครงการประเมินผลนักเรียนระหว่างประเทศ จะเลือกนักเรียนในระบบ (ไม่เลือกนักเรียนนอกระบบ เช่น นักศึกษาการศึกษานอกโรงเรียน) ซึ่งมีอายุระหว่าง 15 ปี 3 เดือน จนถึง 16 ปี 2 เดือน โดยไม่คำนึงถึงชั้นปีทางการศึกษา เป็นกลุ่มทดสอบ โดยแต่ละประเทศจะต้องเก็บตัวอย่างนักเรียนให้ได้อย่างน้อย 5,000 คน ทั้งนี้ในประเทศเล็ก ๆ เช่น ไอซ์แลนด์ และ ลักเซมเบิร์ก อาจจัดการทดสอบแก่นักเรียนทุกคน บางประเทศซึ่งมีขนาดใหญ่อาจจัดสอบให้นักเรียนมากกว่า 5,000 คนก็ได้ เพื่อให้สามารถเปรียบเทียบผลสัมฤทธิ์ทางการศึกษาระหว่างภูมิภาคได้

ในการทดสอบ จะใช้ข้อสอบปรนัย (เลือกตอบ) ผสมกับข้อสอบอัตนัย (เขียนตอบ) จำนวนทั้งหมด 6 ชั่วโมง 30 นาที แต่ใช้คอมพิวเตอร์เลือกมาทดสอบ 2 ชั่วโมง ต่อจากการทดสอบ นักเรียนที่เข้าสอบจะตอบคำถามเกี่ยวกับภูมิหลังของตนเอง เช่น นิสัยการเรียน แรงขับเคลื่อน และครอบครัว ผู้อำนวยการโรงเรียนจะตอบแบบสอบถามเกี่ยวกับข้อมูลทั่วไปของโรงเรียนประกอบด้วย ในปี พ.ศ. 2555 ข้อสอบมีการปรับปรุงให้ซับซ้อน และมีการทดสอบจำนวนมากขึ้น

องค์การเพื่อความร่วมมือและการพัฒนาทางเศรษฐกิจอนุญาตให้แต่ละประเทศผสานการทดสอบขององค์การฯ และการทดสอบของประเทศตนเองเข้าด้วยกันได้ เช่นเยอรมนี หลังจากการทดสอบตามโครงการฯ แล้ว จะจัดการทดสอบในลักษณะเดียวกันเป็นการทดสอบระดับชาติ เรียกว่า PISA-E (E คือ Ergänzung แอร์เกนซุง แปลว่า เสริม) โดยที่นักเรียนจำนวน 5,000 คนจะเข้าสอบทั้งระหว่างชาติและระดับชาติ ในขณะที่นักเรียนอีก 45,000 คนจะเข้าสอบเฉพาะระดับชาติอย่างเดียว เพื่อให้ได้ตัวอย่างที่มากขึ้นสำหรับการทดสอบทางการศึกษาระหว่างรัฐ อย่างไรก็ตามในปี พ.ศ. 2549 เกิดความขัดแย้งในการตีความผลการทดสอบสองแบบ เป็นเหตุให้องค์การฯ สั่งเตือนประเทศเยอรมนีให้เลิกใช้ PISA ในการทดสอบระดับชาติ

ผลการทดสอบเมื่อได้คะแนนดิบออกมาแล้วย่อมจะแตกต่างกัน เพราะนักเรียนแต่ละคนจะทำข้อสอบคนละชุดกัน ดังนั้นในชั้นแรกจึงต้องนำคะแนนไปปรับให้ค่าเฉลี่ยอยู่ที่ 500 และส่วนเบี่ยงเบนมาตรฐานอยู่ที่ 100 ต่อมาได้มีการนำแบบจำลองทางคณิตศาสตร์มาใช้ในการปรับคะแนน

การทดสอบของโครงการฯ มีค่าใช้จ่าย โดยประเทศที่เข้าร่วมเป็นผู้ชำระ 

## ผลการทดสอบ

### ผลการทดสอบประจำปี 2565

### ผลการทดสอบปี 2546 - 2558

## อ้างอิง

## แหล่งข้อมูลอื่น
หมวดหมู่:องค์การระหว่างประเทศ
หมวดหมู่:การวัดผลและประเมินผลทางการศึกษา
หมวดหมู่:การวิจัยทางการศึกษา
เอ็กซ์-เพรส เพิร์ล

***เอ็กซ์เพรสเพิร์ล*** () เป็นเรือคอนเทนเนอร์สัญชาติสิงคโปร์ระดับ  ประกอบในปี ค.ศ. 2021 และมีความยาวประมาณ  ดำเนินการโดยเอ็กซ์เพรสฟีดเดอส์

เมื่อวันที่ 20 พฤษภาคม ค.ศ. 2021 เกิดเหตุเพลิงไหม้บนเรือขณะอยู่นอกชายฝั่งเมืองโคลอมโบ ประเทศศรีลังกา เรือลุกท่วมเป็นไฟในวันที่ 27 พฤษภาคม เข้าใจว่านักดับเพลิงจากศรีลังกาดับควบคุมเพลิงสำเร็จในช่วงดึกของวันเดียวกัน หลังเรือลุกไหม้เป็นเวลา 12 วัน เรือจมลงในวันที่ 2 มิถุนายน ในขณะเดียวกันก็ค่อย ๆ ถูกพัดไปส่วนที่ลึกกว่าของมหาสมุทร เหตุการณ์นี้เป็นภัยพิบัติทางทางนิเวศวิทยาที่ร้ายแรงที่สุดในประวัติศาสตร์ของศรีลังกา

เรือออกจากท่าเรือเมืองหสีราของประเทศอินเดียในวันที่ 2 พฤษภาคม ค.ศ. 2021 ขณะนั้นบนเรือบรรทุกคอนเทนเนอร์จำนวน 1,486 ตู้ ซึ่งบรรทุกกรดไนตริก สารเคมีอื่น ๆ และเครื่องสำอางขนาด 25 ตัน เดินทางเข้าถึงท่าเรือของเมืองโคลอมโบในวันที่ 19 พฤษภาคม เรือกำลังอยู่ระหว่างขากลับซึ่งจะกินเวลา 30 วันจากพอร์ตกลัง ประเทศมาเลเซีย ไปกาตาร์ และ ดูไบ 

## ผลกระทบทางสิ่งแวดล้อม
หน่วยพิทักษ์สิ่งแวดล้อมชายฝั่ง (Marine Environment Protection Authority, ; MEPA) ของศรีลังกาประกาศดำเนินการตรวจสอบผลกระทบทางนิเวศ ปรากฏมลภาวะการรั่วไหลของเม็ดพลาสติกถูกซัดขึ้นฝั่งของศรีลังกาแล้วตั้งแต่ 27 พฤษภาคม เช่นเดียวกับเม็ดพลาสติก LDPE จากรายงานของ MEPA ระบุว่ามีคอนเทนเนอร์เม็ดพลาสติกจำนวนสามตู้อยู่บนเรือ แต่ละตู้บรรจุเม็ดพลาสติกน้ำหนักตู้ละ 26,000 กิโลกรัม

เอ็นพีอาร์ โดย ลอเรล แวมสลี () เรียกเหตุการณ์นี้ว่าเป็นภัยพิบัติทางสิ่งแวดล้อม 

เจ้าหน้าที่มีประกาศแจ้งเตือนว่ามีความเสี่ยงเผชิญฝนกรดระดับอ่อนในศรีลังกา อันเป็นผลจากการรั่วไหลของก๊าซไนโตรเจนไดออกไซด์ นอกจากนี้รัฐบาลยังประกาศห้ามทำการประมงในพื้นที่ตั้งแต่กลุตรา ไปถึง เนโฆมโบ ส่งผลให้มีเรือประมงแบบไปกลับจำนวน 5,600 ลำที่ได้รับผลกระทบจากคำสั่งนี้และรัฐบาลสัญญาว่าจะจ่ายเงินชดเชย

หลังมีรายงานว่าเรือกำลังจมลงในเดือนมิถุนายน ค.ศ. 2021 ได้มีความกังวลอย่างมากถึงผลกระทบต่อระบบนิเวศและสิ่งมีชีวิตในมหาสมุทรลึก ในวันที่ 2 มิถุนายน เจ้าหน้าที่ดำเนินการขึงไม่ให้ซากเรือถูกพัดออกไปไกลจากชายฝั่งมาก สำหรับการรั่วไหลของน้ำมันยังไม่เป็นที่แน่ใจ แต่ได้มีการจัดสรรเจ้าหน้าที่จับตาการรั่วไหลของน้ำมันเช่นกัน

## อ้างอิง

หมวดหมู่:อุบัติเหตุทางทะเลใน พ.ศ. 2564
หมวดหมู่:ภัยพิบัติในปี พ.ศ. 2564
หมวดหมู่:ประเทศศรีลังกาในปี พ.ศ. 2564
วัดทวีการะอนันต์

**วัดทวีการะอนันต์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหนึ่ง อำเภอคลองหลวง จังหวัดปทุมธานี

วัดทวีการะอนันต์ก่อตั้งโดย หลวงพ่อ สมศักดิ์ สิลสาโร โดยที่ดินที่สร้างวัด เดิมเป็นที่ของ เจ้าพระยาสามท่าน คือ พระยาอุทัยธรรม พระยาหมื่นดำ และพระยาเขื่อนเพชร ชาวบ้านเรียกที่ดินผืนนี้ว่าที่สามพระยา ต่อมาภายหลังที่ดินผืนนี้ได้เปลี่ยนมือไปจนมารุ่นของนาย ทวี การะอนันต์ และนาย ทวี การะอนันต์ได้มีความจำนงมอบที่ดินจำนวน 6 ไร่ 2 งาน เพือสร้างเป็นสำนักสงฆ์เมือปลายปี พ.ศ. 2540 ต่อมาหลวงพ่อ สมศักดิ์ ได้ซื้อที่ดินเพิมเติมอีก 1 ไร่ จากนั้นขออนุญาตตั้งวัดใช้ชื่อว่า "วัดทวีการะอนันต์"

สิ่งก่อสร้างภายในวัดเป็นสีชมพูแปลกตาจากวัดอื่น เสนาสนะของวัดได้แก่ อุโบสถ ใช้งบประมาณก่อสร้างกว่า 20 ล้านบาท พระประธานในอุโบสถ์เป็นพระพุทธรูปหลวงพ่อโสธรปางสมาธิ ใต้ถุนอุโบสถ์เป็นรูปพระราหู ศาลาการเปรียญ ใช้ชื่อว่า *ศาลาวัชโรทัย* ตามชื่อแก้วขวัญ วัชโรทัย เลขาธิการพระราชวัง กุฎิสงฆ์ ฌาปนสถานใช้งบประมาณในการสร้าง 5 ล้านบาท ศาลาใช้สำหรับการสวดอภิธรรมจำนวน 2 หลัง ใช้งบประมาณในการสร้าง 6 ล้านบาท และยังได้จัดซื้อที่ดินเพื่มเนื้อที่ธรณีสงฆ์อีก 4 ไร 3 งาน ประมาณ 8 ล้านบาท ปูชนียวัตถุที่สำคัญคือ พระพุทธคันธาราฐ 1 องค์ พระเศรษฐีนวโกฏิ 1 องค์ และมีรูปปั้นพ่อปู่ชีวกโกมารภัจจ์องค์ใหญ่

เป็นหนึ่งใน 9 วัดดังในจังหวัดปทุมธานี ต่อมามีการสร้างท้าวเวสสุวัณเพื่อเป็นที่ยึดเหนี่ยวจิตใจของชาวบ้านขึ้น

รวมถึงมีพระนาคปรกเพื่อให้ชาวบ้านและพ่อค้าแม่ค้าตลาดไทมาร่วมบูชา ต่อมาในปี 2566 ในช่วงเดือนธันวาคม มีการเปลี่ยนแปลงเจ้าอาวาส โดยมีพระครูปริยัตยาคม (วิทยา ฐานินฺทโร) เจ้าคณะตำบลคลองหนึ่ง ได้มาดำรงตำแหน่งเจ้าอาวาสวัดทวีการะอนันต์รูปปัจจุบัน
## เจ้าอาวาสวัดทวีการะอนันต์

## อ้างอิง

ทวีการะอนันต์
วัดทับทิมแดง

**วัดทับทิมแดง** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองสอง อำเภอคลองหลวง จังหวัดปทุมธานี

วัดทับทิมแดงเป็นวัดป่ากรรมฐานที่ปฏิบัติสายพระอาจารย์กัญหาสุขกาโม วัดแพร่ธรรมาราม อำเภอเด่นชัย จังหวัดแพร่ เป็นวัดที่มีปฏิปทาและวัตรปฏิบัติเคร่งครัวมากยึดหลักปฏิบัติปฏิปทา หลักพระป่าธุดงคกรรมฐานสายหลวงปู่มั่น ภูริทตฺโต วัดทับทิมแดงตั้งเป็นวัดเมื่อ 8 พฤศจิกายน พ.ศ. 2543

วัดทับทิมแดงมีการปฏิบัติธรรม มีความร่มรื่น เสนาสนะ ได้แก่ ศาลาเรียบ ๆ ไม่มีเจดีย์เหมือนวัดทั่วไป เพราะเน้นการปฏิบัติ ศาลาสำหรับคุณแม่ชีและอุบาสิกามาปฏิบัติธรรม อยู่ต้นทางเข้าตัววัด มีทางเดินเหนือสระน้ำ ศาลาฉันและปฏิบัติธรรมของพระภิกษุ โบสถ์ธรรมชาติ (โบสถ์กลางแจ้ง) เมรุของวัด ซึ่งออกแบบและสร้างอย่างทันสมัย กุฏิพระจะเป็นกระท่อมขนาดเล็กสำหรับพระรูปเดียว ส่วนใหญ่เน้นปลูกต้นไม้เพราะเป็นสายวัดป่า

## อ้างอิง

ทับทิมแดง
ท่าอากาศยานนานาชาติตาอีซ

**ท่าอากาศยานานาชาติตาอีซ** (, ) เป็นท่าอากาศยานสาธารณะที่ตาอีซ เมืองหลักของเขตผู้ว่าการตาอีซ ประเทศเยเมน

## สายการบินและจุดหมายปลายทาง
จนถึง ค.ศ. 2021 ไม่มีสายการบินใดเดินทางมาที่นี่อีกหลังเยเมเนียยกเลิกทุกเส้นทางใน ค.ศ. 2015 เพราะยังมีความขัดแย้งในภูมิภาคที่ยังดำเนินอยู่

## อ้างอิง

## แหล่งข้อมูลอื่น
*
ตำบลบ้านแหวน

**บ้านแหวน** เป็นตำบล 1 ใน 11 ของอำเภอหางดง จังหวัดเชียงใหม่ มีวัดที่สำคัญในพื้นที่ตำบลอยู่มาก ได้แก่ วัดโขงขาว เป็นวัดที่สร้างขึ้นสมัยพระนางจามเทวี กษัตริย์ผู้ครองเมืองหริภุญชัย วัดท้าวบุญเรือง วัดช่างคำ วัดป่าหมาก วัดเทพประสิทธิ์ วัดวรเวทย์วิสิฐ วัดชัยวุฒิ และวัดจอมทอง

## ที่ตั้งและอาณาเขต
ตำบลบ้านแหวนมีอาณาเขตติดต่อกับอำเภอและจังหวัดใกล้เคียงดังนี้

* **ทิศเหนือ** ติดต่อกับตำบลหนองควาย และตำบลสันผักหวาน อำเภอหางดง
* **ทิศใต้**  ติดต่อกับตำบลหางดง ตำบลหนองแก๋ว และตำบลขุนคง อำเภอหางดง
* **ทิศตะวันออก** ติดต่อกับตำบลสบแม่ข่า อำเภอหางดง
* **ทิศตะวันตก** ติดต่อกับตำบลน้ำแพร่ อำเภอหางดง

## การแบ่งเขตการปกครอง

### การปกครองส่วนภูมิภาค
ตำบลบ้านแหวนแบ่งพื้นที่การปกครองออกเป็น 13 หมู่บ้าน ได้แก่

### การปกครองส่วนท้องถิ่น
ท้องที่ตำบลบ้านแหวน มีองค์กรปกครองส่วนท้องถิ่น เพียงแห่งเดียว คือ **เทศบาลตำบลบ้านแหวน** ครอบคลุมพื้นที่ตำบลบ้านแหวนทั้งหมด ซึ่งเป็นสภาตำบลบ้านแหวนที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลบ้านแหวนในวันที่ 25 ธันวาคม พ.ศ. 2539

เมื่อองค์การบริหารส่วนตำบลบ้านแหวน จังหวัดเชียงใหม่ มีความเจริญก้าวหน้ามากขึ้น องค์การบริหารส่วนตำบลบ้านแหวนได้ยกฐานะขึ้นเป็น เทศบาลตำบลบ้านแหวน ตามประกาศกระทรวงมหาดไทย เมื่อวันที่ 27 ตุลาคม พ.ศ. 2552 และมีผลในวันเดียวกัน

## ประชากร
พื้นที่ตำบลบ้านแหวนประกอบด้วยหมู่บ้านทั้งสิ้นจำนวน 13 หมู่บ้าน มีจำนวนประชากร 11,511 คน แบ่งเป็นชาย 5,352 คน หญิง 6,159 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 2 จาก 11 ตำบลในอำเภอหางดง

: 
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

## อ้างอิง

บ้านแหวน
บ้านแหวน
เทียนอันเหมินเพเพอส์

**เทียนอันเหมินเพเพอส์** () จัดพิมพ์ครั้งแรกเป็นภาษาอังกฤษในเดือนมกราคม 2001 โดยพับบลิกแอฟแฟส์ ฉบับภาษาจีนมีการจัดพิมพ์ในเดือนเมษายน ปีเดียวกัน ภายใต้ชื่อ 中國六四真相 (, แปลว่า "สี่มิถุนายน: เหตุการณ์จริง") โดยมิเรอร์บุ๊กส์ในฮ่องกง หนังสือนี้นำเสนอการรวบรวมเอกสารราชการลับของจีนจำนวนหนึ่งที่เกี่ยวข้องกับการประท้วงที่จัตุรัสเทียนอันเหมินปี 1989 กล่าวกันว่าเอกสารที่ใช้ในหนังสือทั้งสองเล่มนั้นได้มาจากผู้รวบรวมชาวจีนภายใต้นามปากกา จางเหลียง ซึ่งมีการซ่อนรูปพรรณเพื่อคุ้มครองจากการถูกดำเนินคดี กระนั้น มีการตั้งข้อสังเกตเกี่ยวกับความจริงแท้ของหนังสืออยู่เนือง ๆ เพราะบรรณาธิการไม่เคยให้เอกสารจริง มีเพียงฉบับที่จัดรูปแบบใหม่เท่านั้น

## อ้างอิง

## แหล่งข้อมูลอื่น
* 
* 

หมวดหมู่:การประท้วงที่จัตุรัสเทียนอันเหมิน พ.ศ. 2532
หมวดหมู่:ผลงานในปี พ.ศ. 2544
ปฏิบัติการเยลโลเบิร์ด

**ปฏิบัติการเยลโลเบิร์ด** (; ) เป็นปฏิบัติการในฮ่องกงเพื่อช่วยเหลือชาวจีนที่เข้าร่วมการประท้วงที่จัตุรัสเทียนอันเหมิน พ.ศ. 2532 เพื่อช่วยเหลือจากการถูกรัฐบาลจีนจับกุม โดยมีการอำนวยความสะดวกให้เดินทางออกนอกประเทศทางทะเลผ่านฮ่องกง หน่วยงานข่าวกรองตะวันตก เช่น ราชการข่าวกรองลับของบริเตน และสำนักข่าวกรองกลางของสหรัฐ ก็มีส่วนเกี่ยวข้องในปฏิบัติการนี้ด้วย บุคคลอื่นที่เข้าร่วมด้วยมีทั้งนักการเมือง ผู้มีชื่อเสียง นักธุรกิจ และสมาชิกสมาคมลับชาวจีนจากฮ่องกง ซึ่งดำเนินมาเกือบตลอดระยะเวลาของปฏิบัติการนี้

ปฏิบัติการเริ่มต้นในปลายเดือนมิถุนายน 2532 ให้หลังการออกคำสั่งของกรมความมั่นคงสาธารณะเทศบาลกรุงปักกิ่งในวันที่ 13 มิถุนายน 2532 ให้จับกุมผู้นำสหพันธ์ปกครองตนเองนักศึกษาปักกิ่งที่อยู่ระหว่างหลบหนี ปฏิบัติการนี้ดำเนินไปจนถึงปี 2540 เยลโลเบิร์ดช่วยเหลือผู้เห็นต่างจากรัฐบาลได้กว่า 400 คน ซึ่งได้มุ่งหน้าไปยังประเทศตะวันตก มีนักกิจกรรมในฮ่องกงสามคนถูกทางการจีนจับกุม แต่ภายหลังถูกปล่อยตัวเพราะรัฐบาลฮ่องกงเข้าสอด

## อ้างอิง

หมวดหมู่:การประท้วงที่จัตุรัสเทียนอันเหมิน พ.ศ. 2532
หมวดหมู่:ประวัติศาสตร์ฮ่องกง
วัดคูบางหลวงอนุกิจวิธูร

**วัดคูบางหลวงอนุกิจวิธูร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคูบางหลวง อำเภอลาดหลุมแก้ว จังหวัดปทุมธานี มีที่ดินที่ตั้งวัดมีเนื้อที่ 33 ไร่ 72 ตารางวา 

วัดคูบางหลวงอนุกิจวิธูรตั้งวัดเมื่อวันที่ 13 กันยายน พ.ศ. 2527 ผู้สร้างวัดคือ คุณหญิงแฉล้ม อนุกิจวิธูร ณ อยุธยา ได้รับพระราชทานวิสุงคามสีมา เมื่อวันที่ 2 พฤศจิกายน พ.ศ. 2530 เขตวิสุงคามสีมา กว้าง 40 เมตร ยาว 80 เมตร ด้านการศึกษา มีโรงเรียนพระปริยัติธรรมแผนกธรรมเปิดเมื่อ พ.ศ. 2530 และโรงเรียนพระปริยัติธรรมแผนกบาลี เปิดเมื่อ พ.ศ. 2534

อาคารเสนาสนะที่สำคัญ ได้แก่ อุโบสถ กว้าง 40 เมตร ยาว 80 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก ศาลาการเปรียญ กว้าง 10 เมตร ยาว 16 เมตร สร้างเมื่อ พ.ศ. 2520
กุฏิสงฆ์ จำนวน 8 หลัง เป็นอาคารไม้ 1 หลัง ครึ่งตึกครึ่งไม้ 7 หลัง ศิลปกรรมภายในมีพระพุทธรูปเก่าแก่ จำนวน 5 องค์ พระไตรปิฎกที่ทำจากใบลาน จำนวน 7 ชุด เป็นภาษาไทยและทำจากกระดาษ จำนวน 3 ชุด เป็นภาษาบาลี ภาพเขียนที่ผนังหรือเพดานองค์โบสถ์ วิหาร ศาลาการเปรียญเขียนเมื่อ พ.ศ. 2533 และภาพประเพณีลอยกระทง ปรากฏที่ผนังโบสถ์ เขียนเมื่อ พ.ศ. 2533

## รายนามเจ้าอาวาส
* พระครูเกษมธรรมทัต (สุรศักดิ์ เขมรํสี) 
* พระมหาอำนาจ อจฺฉริยเมธี ป.ธ.7

## อ้างอิง

คูบางหลวงอนุกิจวิธูร
วัดมงคล (จังหวัดเชียงใหม่)

**วัดมงคล** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าวังพร้าว อำเภอสันป่าตอง จังหวัดเชียงใหม่

วัดมงคลเดิมชื่อ **วัดทุ่งแป้ง** สร้างเมื่อ พ.ศ. 2350 บูรณะครั้งล่าสุดเมื่อปี พ.ศ. 2494 ได้รับพระราชทานวิสุงคามสีมา เมื่อ 27 ตุลาคม พ.ศ. 2538

เสนาสนะและสิ่งก่อสร้างที่สำคัญ ได้แก่ วิหารศิลปะล้านนาเป็นอาคารขนาดย่อม ตั้งอยู่บนฐานสี่เหลี่ยมก่ออิฐถือปูน เสาไม้แปดเหลี่ยมผนังก่ออิฐถือปูนหลังคา 3 ชั้น หน้าบันประดับด้วยไม้แกะสลักและกระจกสีมีช่อฟ้าและปั้นลม ปัจจุบันยังคงใช้งานอยู่ ภายในประดิษฐานพระพุทธรูปปางมารวิชัย ซุ้มประตู (ซุ้มโขง) ขนาดเล็ก (สำหรับคนเดินผ่าน) ทางด้านทิศเหนือและทิศตะวันตก มีมุขยื่นทั้งสองด้านก่ออิฐถือปูน นอกจากนั้น ต่อมาได้นำโบราณวัตถุต่าง ๆ ที่พบในวัด ได้แก่ ข้าวของเครื่องใช้ของพระภิกษุสงฆ์แต่เดิม และวัตถุที่ชาวบ้านที่มีจิตศรัทธานำมาถวายในอดีต โดยนำมาจัดแสดงภายในตู้กระจกภายในวิหารของวัด

## อ้างอิง

หมวดหมู่:โบราณสถานในจังหวัดเชียงใหม่
มงคล
ตำบลบึงพระ

**บึงพระ** เป็นตำบลในอำเภอเมืองพิษณุโลก จังหวัดพิษณุโลก

## ภูมิศาสตร์
ตำบลบึงพระตั้งอยู่ริมแม่น้ำน่านซึ่งเป็นลำน้ำสาขาของแม่น้ำเจ้าพระยา

## เขตการปกครอง
นี่คือรายชื่อหมู่บ้านในตำบลบึงพระ:

## อ้างอิง

บึงพระ
บึงพระ
หมวดหมู่:อำเภอเมืองพิษณุโลก
ราชสกุลสีสุวัตถิ์

**ราชสกุลสีสุวัตถิ์** ( เขมร: រាជត្រកូលស៊ីសុវត្ថិ อักษรโรมัน: House of Sisowath ) แห่งราชวงศ์วรมัน เป็นหนึ่งในสองราชสกุลของกัมพูชาควบคู่ไปกับราชสกุลนโรดม เป็นราชสกุลปกครองตั้งแต่ พ.ศ. 2447 ถึง พ.ศ. 2484 โดยพระบาทสมเด็จพระสีสุวัตถิ์ ซึ่งเป็นพระราชโอรสในสมเด็จพระหริรักษ์รามมหาอิศราธิบดี มีพระมหากษัตริย์ของกัมพูชา 2 พระองค์และนายกรัฐมนตรีกัมพูชา 5 คน

## อ้างอิง

หมวดหมู่:ราชสกุลสีสุวัตถิ์
ซิโก้

**ซิโก้** อาจหมายถึง
* ซิกู (นักฟุตบอล) - นักฟุตบอลและโค้ชชาวบราซิล
* เกียรติศักดิ์ เสนาเมือง - นักฟุตบอลและผู้จัดการฟุตบอลชาวไทย
* ซิโก (แร็ปเปอร์) - แร็ปเปอร์ชาวเกาหลีใต้
วัดชุมพลคีรี

**วัดชุมพลคีรี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สอด อำเภอแม่สอด จังหวัดตาก มีที่ดินตั้งวัดเนื้อที่ 6 ไร่ 1 งาน 75 ตารางวา พื้นที่ตั้งวัดเป็นที่ราบลุ่มมีลำห้วยแม่สอดอยู่ทางด้าน ทิศเหนือ สภาพแวดล้อมเป็นหมู่บ้านประชาชน

วัดชุมพลคีรีเดิมมีชื่อว่า **วัดกลาง** คงจะเรียกกันตามเหตุผลที่ว่าวัดนี้อยู่ในที่ชุมชน สร้างขึ้นเมื่อ พ.ศ. 2314 และได้รับพระราชทานวิสุงคามสีมาวันที่ 12 มีนาคม พ.ศ. 2508 เขตวิสุงคามสีมากว้าง 25 เมตร ยาว 40 เมตร ได้ผูกพัทธสีมาเมื่อวันที่ 2 มีนาคม พ.ศ. 2512

จุดเด่นของวัด คือ เจดีย์สีทอง ตามประวัติระบุว่า เจดีย์นี้สร้างขึ้นเมื่อปี พ.ศ. 2314 โดยจำลองแบบมาจากเจดีย์ชเวดากองในพม่า เป็นเจดีย์ก่ออิฐถือปูน สูง 20 เมตร ฐานย่อมุม องค์ระฆังประดับด้วยกระเบื้องและลวดลายสีทองไปจนจรดยอดเจดีย์ซึ่งเป็นยอดฉัตร มีเจดีย์รายขาดเล็กทาสีทอง 20 องค์ ล้อมรอบด้วยกำแพงแก้ว ปูชนียวัตถุ ได้แก่ พระพุทธรูปประธานปางมารวิชัย เป็นพระประธานประดิษฐานภายในอุโบสถ และกลองโบราณอายุกว่า 200 ปีที่เก็บรักษาภายในวิหาร

## อ้างอิง

ชุมพลคีรี
เซี่ย ชื่อกวง

**เซี่ย ชื่อกวง** () เป็นบิชอปของคริสตจักรโรมันคาทอลิกใต้ดินในประเทศจีน เซี่ยเคยถูกรัฐบาลจีนจับกุมหลายครั้ง ครั้งแรกในปี 1955 หลังปฏิเสธการเข้าร่วมขบวนการคาทอลิกของรัฐ และอีกครั้งในปี 1958 ซึ่งครั้งนี้ถูกคุมขับเป็นเวลา 15 ปี ก่อนจะถูกจับกุมอีกครั้งในปี 1984 ปล่อยในปี 1987 และถูกจับกุมอีกทีในปี 1990 เซี่ยพยายามประกอบและดำเนินพิธีการทางศาสนาตามแบบฉบับวาติกันซึ่งถูกห้ามโดยทางการจีน เนื่องจากคริสตจักรโรมันคาทอลิกของจีนอยู่ภายใต้การควบคุมของรัฐบาลซึ่งตัดขาดจากรัฐวาติกันและสมเด็จพระสันตะปาปา

เซี่ยบวชในวันที่ 3 พฤษภาคม 1949 และขึ้นสู่ตำแหน่งบิชอปในวันที่ 25 มกราคม 1984 เขาเสียชีวิตด้วยโรคลูคีเมียในวันที่ 25 สิงหาคม 2005 ด้วยวัย 88 ปี

ในปี 2021 นักกิจกรรมเปลี่ยนชื่อถนนสายหนึ่งในบูดาเปสต์ให้เป็นชื่อตามเขา ในฐานะสัญลักษณ์ต่อต้านรัฐบาลคอมมิวนิสต์จีนเช่นเดียวกับถนนสายอื่นที่ตั้งชื่อเกี่ยวกับประเด็นต่าง ๆ เช่น การประท้วงที่ฮ่องกง, การสังหารหมู่ที่จัตุรัสเทียนอันเหมิน, ชาวอุยกูร์ และการประท้องในทิเบต เพื่อต่อต้านการสร้างมหาวิทยาลัยของรัฐบาลจีนในประเทศโดยรัฐบาลฮังการี

## อ้างอิง

หมวดหมู่:คริสต์ศาสนิกชนชาวจีน
กันโซะไซยูกิ: ซูเปอร์มังกีไดโบเก็ง

***กันโซะไซยูกิ: ซูเปอร์มังกีไดโบเก็ง*** () เป็นวิดีโอเกมแนวแอกชันที่ผลิตให้กับแฟมิคอม ซึ่งเผยแพร่ในประเทศญี่ปุ่นเท่านั้นในวันที่ 21 พฤศจิกายน ค.ศ. 1986 ตัวเกมอิงจากวรรณกรรมไซอิ๋ว

## ข้อความลับ
มีข้อความที่ชัดเจนซ่อนอยู่ในไทล์เซ็ตของเกม โดยมีเนื้อหาเกี่ยวกับข้อมูลส่วนบุคคลทางเพศของผู้พัฒนาเกม

## อ้างอิง

## แหล่งข้อมูลอื่น
*

หมวดหมู่:เกมสำหรับแฟมิคอม
หมวดหมู่:วิดีโอเกมแพลตฟอร์ม
หมวดหมู่:วิดีโอเกมแถบเลื่อนข้าง
หมวดหมู่:วิดีโอเกมที่มีฐานจากวรรณกรรม
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:ผลงานที่มีฐานจากไซอิ๋ว
หมวดหมู่:วิดีโอเกมที่มีฐานจากเทพปกรณัมจีน
หมวดหมู่:วิดีโอเกมที่มีฉากในประเทศอินเดีย
ตำบลหารแก้ว

**หารแก้ว** เป็นตำบล 1 ใน 11 ของอำเภอหางดง จังหวัดเชียงใหม่ เป็นที่ตั้งของสำคัญ คือ วัดทุ่งอ้อ สันนิษฐานว่าวัดทุ่งอ้อเป็นศูนย์กลางร่วมสมัยในยุคของเวียงมโน ซึ่งเกิดขึ้นก่อนการสร้างเมืองเชียงใหม่กว่า 13 ปี บ้างสันนิษฐานว่าสมัยโบราณบริเวณแถบนี้ ได้มีการสู้รบกันระหว่างล้านนากับพม่า จึงทำให้บริเวณนี้ถูกพม่ายึดเอาอาณาเขตบริเวณพื้นที่โดยรวม พร้อมกับการสร้างวัดนี้ขึ้นมา วัดจึงผสมผสานศิลปะของพม่า

## ที่ตั้งและอาณาเขต
ตำบลหารแก้วมีอาณาเขตติดต่อกับอำเภอและจังหวัดใกล้เคียงดังนี้

* **ทิศเหนือ** ติดต่อกับตำบลหางดง ตำบลหนองแก๋ว และตำบลขุนคง อำเภอหางดง
* **ทิศใต้** ติดต่อกับตำบลหนองตอง อำเภอหางดง และตำบลทุ่งต้อม ตำบลสันกลาง อำเภอสันป่าตอง
* **ทิศตะวันออก** ติดต่อกับตำบลสันทราย อำเภอสารภี
* ทิศตะวันตก ติดต่อกับตำบลน้ำแพร่ อำเภอหางดง

## การแบ่งเขตการปกครอง

### การปกครองส่วนภูมิภาค
ตำบลหารแก้วแบ่งพื้นที่การปกครองออกเป็น 9 หมู่บ้าน ได้แก่

### การปกครองส่วนท้องถิ่น
ท้องที่ตำบลหารแก้ว มีองค์กรปกครองส่วนท้องถิ่น เพียงแห่งเดียว คือ **เทศบาลตำบลหารแก้ว** ครอบคลุมพื้นที่ตำบลหารแก้วทั้งหมด ซึ่งเป็นสภาตำบลหารแก้วที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลหารแก้วในวันที่ 25 ธันวาคม พ.ศ. 2539

เมื่อองค์การบริหารส่วนตำบลหารแก้ว จังหวัดเชียงใหม่ มีความเจริญก้าวหน้ามากขึ้น องค์การบริหารส่วนตำบลหารแก้วได้ยกฐานะขึ้นเป็น เทศบาลตำบลหารแก้ว ตามประกาศกระทรวงมหาดไทย เมื่อวันที่ 27 ตุลาคม พ.ศ. 2552 และมีผลในวันเดียวกัน

## ประชากร
พื้นที่ตำบลหารแก้วประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 5,851 คน แบ่งเป็นชาย 2,783 คน หญิง 3,068 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 7 จาก 11 ตำบลในอำเภอหางดง

: 
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

## อ้างอิง

หารแก้ว
หารแก้ว
ซุ้มโขง

[thumb|ซุ้มโขง[วัดพระธาตุลำปางหลวง จังหวัดลำปาง]]
**ซุ้มโขง** **ซุ้มประตูโขง** หรือ **ประตูโขง** คือ ประตูทางเข้าวัดที่พบในศิลปะล้านนา รวมถึงศิลปะล้านช้างซึ่งได้รับอิทธิพลศิลปะล้านนา ที่ถือคติทางพุทธศาสนาเปรียบเสมือนดั่งป่าหิมพานต์ ทางผ่านระหว่างชมพูทวีปสู่เขาพระสุเมรุอันเป็นศูนย์กลางของจักรวาล

## ลักษณะ
ซุ้มประตูโขงที่พบในล้านนา ส่วนใหญ่สร้างเป็นประตูวงโค้งต่อยอดขึ้นไป 5 ชั้น ประดับด้วยลวดลายพรรณพฤกษา รวมถึงรูปสัตว์ต่าง ๆ เช่น นาค มกร หงส์ กินรี มอม และตัวลวง เป็นต้น ส่วนยอดที่ซ้อนลดหลั่นกันเป็นชั้นได้จำลองซุ้มวิมานของเทพยดาในระดับภพภูมิต่าง ๆ ทำหน้าที่เป็นตัวกั้นระหว่างความไม่สงบภายนอกกับความสงบภายใน เป็นขอบเขตที่ทำให้ผู้ที่เข้าไปภายในต้องปรับเปลี่ยนพฤติกรรมของตนให้มีความสำรวม องค์ประกอบของซุ้มโขงประกอบด้วยฐานสี่เหลี่ยมรับฐานปัทมยกเก็จ ตัวเรือนธาตุรูปสี่เหลี่ยมยกเก็จตามส่วนฐาน มีช่องเจาะทะลุเป็นทางเข้าสู่ภายในทั้งที่ฐานและตัวเรือนธาตุ ซุ้มทางเข้าเป็นซุ้มวงโค้ง ส่วนยอดเป็นหลังคาลาดและชั้นลดที่เลียนแบบจากเรือนธาตุด้านล่าง ยอดบนสุดมักเป็นรูปดอกบัวตูม

## ที่มา
ซุ้มโขงน่าจะพัฒนาการมาจากสถาปัตยกรรมขอมโบราณ ที่มีประตูทางเข้าเขตบริเวณปราสาทหรือศาสนสถานใหญ่ เรียกว่า โคปุระ หรือในอินเดียโบราณเรียกประตูนี้ว่า โตรณะ บ้างก็คาดว่าน่าจะมีที่มาจากรูปแบบของซุ้มพระพิมพ์แบบหริภุญชัย บ้างก็ว่ามีที่มาจากรูปแบบซุ้มประตูที่ซ้อนกันเป็นชั้นซึ่งพบสลักบนใบเสมาสมัยทวารวดีจากเมืองฟ้าแดดสงยาง จังหวัดกาฬสินธุ์ และแนวคิดซุ้มโขงที่ล้อมรอบองค์เจดีย์แบบเจดีย์วัดสวนดอก เป็นลักษณะแผนผังที่เป็นที่นิยมของศิลปะพม่าที่พุกาม สำหรับหลักฐานทางเอกสาร มีการกล่าวถึงซุ้มโขงมาแล้วตั้งแต่สมัยพญากือนา ซุ้มโขงของล้านนาที่เก่าที่สุดที่พบในขณะนี้ไม่น่าจะมีอายุเก่าไปกว่า พุทธศตวรรษที่ 21

## ประเภท
*ซุ้มประตูโขงหน้าวัด* เป็นประติมากรรมแบบลอยตัวก่ออิฐถือปูนที่สร้างขึ้นเพื่อเป็นทางเข้าออกวัด และเป็นตัวแบ่งเขตแดนที่สําคัญของการก้าวข้ามจากแดนโลกภูมิผ่านเข้าสู่แดนพุทธภูมิ สันนิษฐานว่าในอดีตวัดที่สามารถสร้างซุ้มประตูโขงได้ต้องเป็นวัดที่มีความสำคัญหรือวัดที่มีครูบาแก่กล้าวิชา เนื่องจากผู้คนให้ความเคารพบูชาและลูกศิษย์มีความศรัทธาในครูบาอาจารย์ซึ่งจะสร้างตามผังที่เน้นเรื่องจักรวาล คติโดยใช้ซุ้มประตูโขงเป็นประตูทางเข้าของจักรวาล

*ซุ้มประตูโขงเข้าพระธาตุ* มีลักษณะคล้ายกับซุ้มประตูโขงหน้าวัดเกือบทุกประการ แต่มีขนาดเล็กกว่า ประดับตกแต่งน้อยกว่า และตำแหน่งที่ตั้งอยู่ข้างพระธาตุ โดยจะปรากฏเฉพาะวัดที่มีพระธาตุองค์สำคัญ และอีกประการหนึ่ง คือ อาจมีไว้สำหรับให้เจ้านายเสด็จผ่านเข้าไปในลานประทักษิณชั้นในเพื่อประกอบพิธีสำคัญ ๆ ทางพุทธศาสนา

*ซุ้มประตูโขงทางเข้าวิหาร* มีลักษณะเป็นโขงแบบติดกับผนัง เป็นประติมากรรมนูนสูงหน้าประตูทางเข้าวิหาร 

*โขงพระเจ้า* หรือ *กู่พระเจ้า* มีลักษณะเป็นมณฑปปราสาทใช้สำหรับประดิษฐานพระประธานสำคัญภายในวิหาร

## ระเบียงภาพ

ไฟล์:วัดโลกโมฬีDSC 0427.jpg|ซุ้มโขงวัดโลกโมฬี จังหวัดเชียงใหม่
ไฟล์:วัดราชคฤห์(2).JPG|ซุ้มโขงวัดราชคฤห์ จังหวัดพะเยา
ไฟล์:Wat Phra That Hariphunchai (V).jpg|ซุ้มโขงวัดพระธาตุหริภุญชัยวรมหาวิหาร

## อ้างอิง

หมวดหมู่:องค์ประกอบของพุทธศาสนสถาน
หมวดหมู่:สถาปัตยกรรมไทย
หมวดหมู่:ศิลปะล้านนา
อัลอัคฟะชุลอักบัร

**อะบูลค็อฏฏอบ อับดุลฮะมีด อิบน์ อับดุลมะญีด** (; เสียชีวิต ฮ.ศ. 177 / ค.ศ. 793) รู้จักกันทั่วไปในชื่อ **อัลอัคฟะชุลอักบัร** () เป็นนักไวยากรณ์ชาวอาหรับ อาศัยอยู่ที่บัสรา และมีส่วนเกี่ยวข้องกับระเบียบไวยากรณ์ภาษาอาหรับของนักภาษาศาสตร์ และเป็นสมาชิกเผ่าก็อยส์

ลูกศิษย์คนสำคัญของเขา ได้แก่ ซีบะวัยฮ์, ยูนุส อิบน์ ฮะบีบ, อะบูอุบัยดะฮ์, อะบูซัยด์ อัลอันศอรี และอัลอัศมะอี อัลอัคฟัชปรับปรุง *กิตาบ* ซึ่งเป็นหนังสือเล่มแรกของซีบะวัยฮ์ที่เขียนถึงไวยากรณ์ภาษาอาหรับ และเป็นผู้เวียนส่งเอกสารตัวเขียนชุดแรกของหนังสือนี้หลังจากที่นักเรียนของเขาเสียชีวิตก่อนวัยอันควร อัลอัคฟัชเป็นหนึ่งในนักภาษาศาสตร์กลุ่มแรกที่มีส่วนสำคัญในการวิจารณ์และวิเคราะห์กวีนิพนธ์ภาษาอาหรับ ยิ่งไปกว่านั้น เขายังมีส่วนร่วมในนิรุกติศาสตร์และศัพทานุกรมศาสตร์อาหรับ โดยบันทึกศัพท์และสำนวนของเผ่าเบดูอินซึ่งไม่เคยได้รับการบันทึกมาก่อน

## อ้างอิง

หมวดหมู่:นักไวยากรณ์ชาวอาหรับ
หมวดหมู่:นักไวยากรณ์ภาษาอาหรับยุคกลาง
หมวดหมู่:บุคคลที่ไม่ทราบปีเกิด
หมวดหมู่:ชาวอาหรับในคริสต์ศตวรรษที่ 8
ตำบลหัวเวียง (อำเภอเมืองลำปาง)

**หัวเวียง** เป็นตำบลในอำเภอเมืองลำปาง จังหวัดลำปาง ใน พ.ศ. 2563 ตำบลนี้มีประชากร 6,942 คน

## อ้างอิง

หัวเวียง
นันทพร วีรกุลสุนทร

**นันทพร วีรกุลสุนทร** (เกิด 20 สิงหาคม พ.ศ. 2505) อดีตสมาชิกสภาผู้แทนราษฎรกรุงเทพมหานคร 2 สมัย สังกัดพรรคประชาธิปัตย์ อดีตประธานสภาเขตจอมทอง ปัจจุบันสังกัดพรรคเพื่อไทย

## ประวัติ
นันทพร วีรกุลสุนทร เกิดเมื่อวันที่ 20 สิงหาคม พ.ศ. 2505 สำเร็จการศึกษา รัฐประศาสนศาสตรบัณฑิต จาก มหาวิทยาลัยสุโขทัยธรรมาธิราช สมรสกับ นายสุทธิชัย วีรกุลสุนทร อดีตประธานสภากรุงเทพมหานคร อดีตสมาชิกสภากรุงเทพมหานคร

## งานการเมือง
นันทพร เข้าสู่งานการเมืองด้วยการเป็นผู้ช่วยสมาชิกสภากรุงเทพของนายสุทธิชัย วีรกุลสุนทรผู้เป็นสามี และได้รับเลือกตั้งเป็นสมาชิกสภาเขตจอมทอง (ส.ข.) สังกัดพรรคไทยรักไทย ในปี พ.ศ. 2545 รวมไปถึงเคยดำรงตำแหน่งประธานสภาเขตจอมทอง ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2550 สังกัดพรรคประชาธิปัตย์ และได้รับเลือกติดต่อกันจนถึง พ.ศ. 2554 รวม 2 สมัย

นันทพร ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์แต่ไม่ได้รับการเลือกตั้ง

### สมาชิกสภาผู้แทนราษฎร
นันทพร วีรกุลสุนทร  ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กรุงเทพมหานคร สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กรุงเทพมหานคร สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากกรุงเทพมหานคร
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ท่าอากาศยานต้าหลี่

**ท่าอากาศยานต้าหลี่** หรือ **ท่าอากาศยานต้าหลี่ฮวงเฉ่าป้า** ()  เป็นท่าอากาศยานในต้าหลี่ มณฑลยูนนาน ประเทศจีน โดยอยู่ชานเมืองเมืองเซี่ยกวานของนครระดับอำเภอต้าหลี่

## สายการบินและจุดหมายปลายทาง

## อ้างอิง

* Yunnan Airport Group - Reference
* 
* Airports in China from AirfieldMaps.co.uk
* Dali Airport Departures, Arrivals, and Information 

ต้าหลี่
ตำบลป่งไฮ

**ป่งไฮ** เป็นตำบลในอำเภอเซกา จังหวัดบึงกาฬ ใน พ.ศ. 2563 ตำบลนี้มีประชากร 10,497 คน โดยแบ่งออกเป็น 18 หมู่บ้าน

## อ้างอิง

ป่งไฮ
ป่งไฮ
ป่งไฮ
ป่งไฮ
ย้อนเวลา รีเมคชีวิต

***ย้อนเวลา รีเมคชีวิต*** () เป็นซีรีส์ไลต์โนเวลญี่ปุ่น เขียนโดยนาจิ คิโอะ และวาดภาพประกอบโดยเอเร็ตโตะ ตีพิมพ์โดยสำนักพิมพ์เมเดียแฟกทอรี ตั้งแต่เดือนมีนาคม พ.ศ. 2560 โดยเป็นหนังสือในเครือ MF Bunko J ปัจจุบันวางจำหน่ายถึงถึงเล่มที่ 9 และไลต์โนเวลภาคแยกถึงเล่มที่ 3 ได้รับการดัดแปลงเป็นมังงะ วาดภาพโดยบงจิน ฮิราเมกิ เผยแพร่ผ่านบริการมังงะ *ซุยโยบิ โนะ ซิเรียส* ของสำนักพิมพ์โคดันชะทาง Niconico ได้รับการรวบรวมตีพิมพ์เป็นหนังสือการ์ตูนรวมเล่ม (*[[ทังโกบง]]*) ถึงเล่มที่ 5 ได้รับการดัดแปลงเป็นซีรีส์อนิเมะโทรทัศน์โดยสตูดิโอฟีล ออกอากาศตั้งแต่เดือนกรกฎาคมถึงกันยายน พ.ศ. 2564

## ตัวละคร
;
:
;
:
;
:
;
:
;
:
;
:
;
:
;
:
;
:
;
:
;
:
;
:

## อ้างอิง

## แหล่งข้อมูลอื่น
* เว็บไซต์ทางการของไลต์โนเวล  
* เว็บไซต์ทางการของอนิเมะ 
* ''ย้อนเวลา รีเมคชีวิต'' ใน อ้ายฉีอี้
* ''ย้อนเวลา รีเมคชีวิต''  ใน ปีลีปีลี
* ''ย้อนเวลา รีเมคชีวิต'' ใน อนิ-วัน เอเชีย
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2564
หมวดหมู่:ไลต์โนเวล
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นเกี่ยวกับการเดินทางข้ามเวลา
หมวดหมู่:ฟีล (สตูดิโอแอนิเมชัน)
หมวดหมู่:อนิแม็ก
หมวดหมู่:เมเดียลิงก์
เจ้าหญิงซิลเวีย ดัชเชสแห่งออสตา

**เจ้าหญิงซิลเวีย ดัชเชสแห่งออสตา** () ประสูติเมื่อวันที่ 31 ธันวาคม 2496 เป็นธิดาใน วินด์เซนโล เปลโม เดอ ซิลิเบโต มาร์ควิสที่ 6 แห่งเรโกวิเนีย และ โรซานา เบนลาโด อี เฟร์ฟาริส พระบิดาของพระองค์สืบเชื้อสายมาจากขุนนางเก่าแก่ของประเทศอิตาลี ซึ่งก่อนจะเข้ามาเป็นสมาชิกพระราชวงศ์อิตาลี พระองค์ทรงมีพระนามเดิมว่า **ดอนนา ซิลเวีย เปลโม เดอ ซิลิเบโต** และเป็นพระชายาพระองค์ที่ 2 ใน เจ้าชายอะเมเดโอ ดยุกที่ 5 แห่งออสตา พระมารดาเลี้ยงใน เจ้าชายไอโมน ดยุกแห่งอาพูเลีย

## เสกสมรส
ดอนนา ซิลเวีย เปลโม เดอ ซิลิเบโต ได้เข้าพิธีเสกสมรสกับ เจ้าชายอะเมเดโอ ดยุกที่ 5 แห่งโอสตา พระประมุขแห่งราชสกุลซาวอย เมื่อวันที่ 30 มีนาคม 2530 ดอนนาซิลเวีย เปลโม เดอ ซิลิเบโต รับพระราชทานพระอิสริยยศ **เจ้าหญิงซิลเวีย ดัชเชสแห่งออสตา พระชายา** พร้อมฐานันดร รอยัลไฮเนส โดยไม่มีพระบุตร ภายหลังวันที่ 1 มิถุนายน 2564 เจ้าชายอะเมเดโอ ดยุกที่ 5 แห่งออสตา สิ้นพระชนม์ลง ทำให้ เจ้าชายไอโมน ดยุกแห่งอาพูเลีย พระโอรสของพระสวามี สืบทอดตำแหน่ง **ดยุกที่ 6 แห่งออสตา** พระองค์จึงดำรงพระอิสริยยศ **ดัชเชสหม้ายแห่งออสตา**

## พระกรณียากิจ
ในฐานะ ดัขเชสแห่งออสตา พระชายา พระองค์ทรงมีพระกรณียากิจมากมาย อาทิ โครงการสนับสนุนสตรี และโครงการต่างประเทศใน เคนยา และ ประเทศในทวีปแอฟริกา ส่วนมากก็เป้นโครงการเกี่ยวกับสตรีเช่นกัน และยังทรงอุปถัมภ์โครงการเด็กของประเทศซาอุดีอาระเบีย ร่วมด้วยกับ เจ้าหญิงฟัตมาแห่งซาอุดิอาระเบีย

## อ้างอิง
*Andrea Borella, "Annuario della Nobiltà Italiana", Edizione XXXII, Teglio (SO), 2014, S.A.G.I. Casa Editrice, pag. 5
*^ Un mondo di Italiani, MEDIC, il Movimento per la Difesa del Crocifisso Archiviato il 5 marzo 2016 in Internet Archive.
*^ Google Books

หมวดหมู่:ราชวงศ์ซาวอย
หมวดหมู่:เจ้าหญิงอิตาลี
หมวดหมู่:ราชวงศ์อิตาลี
หมวดหมู่:พยาบาลชาวอิตาลี
ซง คัง

**ซง คัง** (; เกิด 23 เมษายน ค.ศ. 1994) เป็นนักแสดงชาวเกาหลีใต้ บทบาทนำที่โดดเด่นของเขาในละครโทรทัศน์ ได้แก่ *[[Love Alarm|เลิฟอะลาร์ม]]* (2019–21), *[[สวีทโฮม (ละครโทรทัศน์)|สวีทโฮม]]* (2020), *[[ดั่งผีเสื้อร่ายระบำ]]* (2021), *[[เนเวอร์เดอะเลส: รักนี้ห้ามไม่ได้]]* (2021), *[[พยากรณ์วันนี้ มีรักบางแห่ง]]* (2022) และ *[[ปีศาจของฉัน]]* (2023–24)

## ประวัติ

## ผลงานการแสดง

### ละครโทรทัศน์

### ภาพยนตร์

## รางวัล

## อ้างอิง

## แหล่งข้อมูลอื่น

* 

หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2537
วัดพญาวัด

**วัดพญาวัด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดู่ใต้ อำเภอเมืองน่าน จังหวัดน่าน

วัดพญาวัด ไม่มีประวัติการสร้างที่แน่ชัด แต่จากการเปรียบเทียบศิลปกรรมเจดีย์วัดพญาวัดและการขุดค้นทางโบราณคดีบริเวณวัดพญา เจดีย์วัดพญาวัดน่าจะสร้างขึ้นในราวพุทธศตวรรษที่ 21 อีกข้อสันนิษฐาน คือ พื้นที่ของวัดอยู่ภายในเขต *เวียงวัดพญาวัด* เป็นเวียงโบราณริมแม่น้ำน่านที่คงสร้างขึ้นก่อนการสร้างเมืองน่าน (พ.ศ. 1911) โดยย้ายเมืองมาจากบริเวณภูเวียงแช่แห้ง (บริเวณวัดพระธาตุแช่แห้งในปัจจุบัน) มาสร้างเมืองใหม่ ณ ริมฝั้งแม่น้ำน่านทางทิศตะวันตก จึงคาดว่า วัดพญาวัดคงสร้างพร้อมกันกับเวียงพญาวัด ยังปรากฏในเอกสารประวัติศาสตร์บางฉบับ เช่น พงศาวดารล้านนาและพงศาวดารเมืองน่าน เป็นต้น
thumb|พระธาตุ
thumb|ธรรมาสน์
thumb|พระเจ้าสายฝน
พระธาตุวัดพญาวัดซึ่งมีรูปแบบเป็นเจดีย์ที่พบเฉพาะศิลปะล้านนาระยะแรก สันนิษฐานว่าจำลองแบบมาจากเจดีย์วัดกู่กุด เป็นเจดีย์ทรงซุ้มสี่เหลี่ยมซ้อนกัน 5 ชั้น แต่ละชั้นประดิษฐานพระพุทธรูปยืนที่ได้รับอิทธิพลจากศิลปะสุโขทัย ต่อมาได้รับการบูรณะอีกครั้งในสมัยพระเจ้าติโลกราช โดยได้สร้างยอดซุ้มก่ออิฐวงโค้งขึ้นอันเป็นศิลปะแบบเชียงใหม่ อุโบสถประดิษฐาน *พระเจ้าฝนแสนห่า* หรือ *พระเจ้าสายฝน* ที่ชาวเมืองน่านอัญเชิญมาในคราวที่ต้องการทำพิธีแห่ขอฝน รวมทั้งธรรมาสน์แกะสลักฝีมือช่างสกุลน่านที่มีความเก่าแก่ที่สุดที่เคยค้นพบ โดยสันนิษฐานว่าสร้างในสมัยเจ้าอัตถวรปัญโญในช่วงครึ่งแรกของพุทธศตวรรษที่ 24 และมีโขงพระเจ้า ซึ่งอยู่ภายในวิหาร

## อ้างอิง

หมวดหมู่:โบราณสถานในจังหวัดน่าน
พญาวัด
ฟังก์ชันการรอดชีวิต

**ฟังก์ชันการรอดชีวิต** () หรือ **ฟังก์ชันผู้รอดชีวิต** () หรือ **ฟังก์ชันความวางใจ** ( นิยมใช้ในทางวิศวกรรมศาสตร์มากกว่า) เป็นฟังก์ชันที่ให้ค่าความน่าจะเป็นว่าผู้ป่วย, อุปกรณ์ หรือวัตถุที่สนใจจะรอดชีวิตได้นานเกินเวลาที่กำหนดไว้เท่าใด

## นิยาม
หากกำหนดให้ *T* เป็นตัวแปรใด ๆ ที่ต่อเนื่องกับฟังก์ชันการแจกแจงสะสม *F*(*t*) ในช่วง  ค่าของฟังก์ชันการรอดชีวิตคือ:

:S(t) = P(\{T > t\}) = \int_t^{\infty} f(u)\,du = 1-F(t).

## ดูเพิ่ม

*อัตราการล้มเหลว
*ความถี่ของการเกิน
*ตัวประมาณแคแพลน-ไมเออร์
*ค่าเฉลี่ยถึงการล้ม
*เวลาเรสซิเดนซ์
*เส้นโค่งการรอดชีวิต

## อ้างอิง

หมวดหมู่:ความน่าจะเป็นประยุกต์
หมวดหมู่:สถิติศาสตร์
หมวดหมู่:การวิเคราะห์เชิงฟังก์ชัน
การสงบของโรค

**การทุเลา** หรือ **การสงบ** () เป็นการลดลงหรือหายไปของอาการของโรค ศัพท์นี้อาจสามารถใช้เพื่อกล่าวถึงระยะที่กำลังทุเลาลง การทุเลาอาจแบ่งออกเป็น **การทุเลาบางส่วน** (partial remission) หรือ **การทุเลาสมบูรณ์** (complete remission) โรคและการทดลองทางคลินิกแต่ละชนิดล้วนมีคำนิยามของการทุเลาบางส่วนที่แตกต่างกันไป

การทุเลาสมบูรณ์ หรือ การสงบทั้งหมด (full remission) เป็นการหายไปทั้งหมดของอาการของโรค อาจเรียกได้ว่าผู้ป่วยนั้นรักษาหายหรือหายจากอาการ โดยไม่คำนึงถึงการกลับมาแสดงใหม่ของอาการ ในการรักษาโรคมะเร็ง แพทย์จึงมักหลีกเลี่ยงคำว่า "รักษาหาย" (cured) แต่ใช้คำว่า "**ไม่ปรากฏรอยโรค**" (no evidence of disease; NED) เพื่อใช้เรียกการทุเลาสมบูรณ์ของมะเร็งซึ่งไม่ได้หมายความว่ามะเร็งจะไม่กลับมาอีก

## อ้างอิง

หมวดหมู่:การรักษาทางการแพทย์
หมวดหมู่:การบำบัด
โบคาชิกา (เท็กซัส)

**โบคาชิกา** () เป็นพื้นที่ทางตะวันออกของคาบสมุทรซับเดลต้าของคาเมรอนเคาน์ตี ทางตอนใต้สุดของรัฐเท็กซัสของสหรัฐตามแนวชายฝั่งอ่าวโคสต์ มีพรมแดนทางทิศเหนือติดกับ Brownsville Ship Channel ทางทิศใต้ติดกับแม่น้ำรีโอแกรนด์และเม็กซิโก และทางทิศตะวันออกติดอ่าวเม็กซิโก พื้นที่นี้ขยายออกไปประมาณ 25 ไมล์ (40 กม.) ทางตะวันออกของเมืองบราวน์สวิลล์ คาบสมุทรให้บริการโดย ทางหลวงรัฐเท็กซัสหมายเลข 4 หรือที่รู้จักในชื่อ ทางหลวงโบคาชิกา หรือโบคาชิกาบูเลอร์วาร์ด ภายในเขตเมืองบราวน์สวิลล์ ซึ่งไหลไปทางทิศตะวันออก-ตะวันตก สิ้นสุดที่อ่าวและหาดโบคาชิกา

โบกาชิกา แปลว่า "ปากเล็ก" ในภาษาสเปน เนื่องจากแม่น้ำริโอแกรนด์ไหลผ่านเพียงเล็กน้อย และในฤดูแล้งปากแม่น้ำอาจหายไปโดยสิ้นเชิง

## อ้างอิง
ฌูเวา ปัลยีญา

**ฌูเวา มารีอา โลบู อัลวึช ปัลยารึช กอชตา ปัลยีญา กงซัลวึช** (; เกิดวันที่ 9 กรกฎาคม ค.ศ. 1995) เป็นนักฟุตบอลอาชีพชาวโปรตุเกส ซึ่งปัจจุบันเล่นให้กับไบเอิร์นมิวนิก ในบุนเดสลีกา และทีมชาติโปรตุเกส

## สโมสร
เกิดในลิสบอน ปัลยีญาเข้าร่วมระบบเยาวชนของสปอร์ติงลิสบอนในท้องถิ่นเมื่อปี 2012 ขณะอายุ 17 ปี

เมื่อวันที่ 4 กรกฎาคม 2022 ปัลยีญาได้เซ็นสัญญาเป็นเวลา 5 ปีกับฟูลัมด้วยค่าตัว 20 ล้านปอนด์

เมื่อวันที่ 11 กรกฎาคม 2024 ปัลยีญาได้ย้ายไปร่วมทีมบาเยิร์นมิวนิกด้วยสัญญา 4 ปี ด้วยค่าตัว 51 ล้านยูโร พร้อมโบนัสเพิ่มเติมอีก 5 ล้านยูโร ซึ่งอาจทำให้ค่าตัวรวมสูงถึง 56 ล้านยูโร (47.4 ล้านปอนด์) เขาลงสนามเปิดตัวอย่างเป็นทางการเมื่อวันที่ 16 สิงหาคม ในฐานะตัวสำรองในเกมที่เอาชนะ เอสเอสเฟา อุล์ม 4–0 ในรอบแรกของรายการเดเอฟเบ-โพคาล

เมื่อวันที่ 3 สิงหาคม 2025 ปัลยีญาได้ย้ายไปร่วมทีมทอตนัมฮอตสเปอร์ด้วยสัญญายืมตัวระยะเวลาหนึ่งฤดูกาล พร้อมเงื่อนไขในการซื้อขาดด้วยราคา 30 ล้านยูโร

## ทีมชาติ
ปัลยีญาเป็นตัวแทนของโปรตุเกสในระดับอายุไม่เกิน 18 ปี อายุไม่เกิน 19 ปี และอายุไม่เกิน 20 ปี เขาได้เข้าร่วมการแข่งขันฟุตบอลชิงแชมป์แห่งชาติยุโรปรุ่นอายุไม่เกิน 19 ปี 2014 ซึ่งทีมของเขาคว้าตำแหน่งรองชนะเลิศ

ในเดือนมีนาคม 2021 ปัลยีญาถูกเรียกตัวติดทีมชาติชุดใหญ่เป็นครั้งแรก ในการแข่งขันรอบคัดเลือกฟุตบอลโลก 2022 ที่พบกับอาเซอร์ไบจาน ลักเซมเบิร์ก และเซอร์เบีย

หลังได้รับการรับเลือกให้ติดทีมชาติในชุดยูโร 2020 ปัลยีญาได้ลงเล่นในเกมที่พบกับฝรั่งเศสในรอบแบ่งกลุ่ม (2–2) และพบกับเบลเยียมในรอบ 16 ทีมสุดท้าย (แพ้ 1–0)

ปัลยีญายังมีรายชื่ออยู่ในกลุ่มผู้เล่น 26 คนสำหรับชุดลุยศึกยูโร 2024 อีกด้วย

ในเดือนพฤษภาคม 2025 ปัลยีญาถูกเรียกตัวติดทีมชาติสำหรับการแข่งขันยูฟ่าเนชันส์ลีก รอบชิงชนะเลิศ เขามีส่วนร่วมกับทีมชุดแชมป์เป็นเวลา 2 นาที ในฐานะตัวสำรองช่วงท้ายเกมในนัดที่เอาชนะเจ้าภาพเยอรมนี 2–1 ในรอบรองชนะเลิศ

## อ้างอิง

หมวดหมู่:บุคคลที่เกิดในปี พ.ศ. 2538
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวโปรตุเกส
หมวดหมู่:กองกลางฟุตบอล
หมวดหมู่:ผู้เล่นในปรีไมราลีกา
หมวดหมู่:ผู้เล่นสปอร์ติงลิสบอน
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:บุคคลจากลิสบอน
ตัวประมาณค่าแคพแพลน–ไมเยอร์

thumb|250px|ตัวอย่างการพล็อตกราฟแคพแพลน-ไมเยอร์ ของอาการป่วยสองอาการเทียบกับการรอดชีวิตของผู้ป่วย

**ตัวประมาณค่าแคพแพลน-ไมเยอร์** () หรือ **ตัวประมาณค่าจำกัดผลลัพธ์** () เป็นสถิติแบบนอน-พาราเมทริกใบ้พื่อประมาณฟังก์ชันการรอดชีวิตจากข้อมูลขณะชีวิต  ในการวิจัยทางการแพทย์มักใช้เพื่อวัดสัดส่วนของผู้ป่วยที่จะมีชีวิตอยู่เป็นเวลาช่วงหนึ่งหลังได้รับการรักษา ในสาขาอื่น ๆ อาจยกมาใช้ระยะเวลาของผู้คนที่ว่างงานหลังสูญเสียงาน, ค่าเวลาต่อการล้มเหลว (time-to-failure) ของชิ้นส่วนเครื่องกล หรือระยะเวลาที่ผลไม้จะคงอยู่บนต้นพืชก่อนถูกเด็ดออกโดยสัตว์กินผลไม้ ชื่อของตัวประมาณนี้ตั้งชื่อตาม เอ็ดเวิร์ด แอล แคพแพลน และ พอล ไมเยอร์ ผู้ส่งงานเขียนคล้ายกันให้กับ *[[Journal of the American Statistical Association|วารสารสมาคมสถิติอเมริกัน]]* เพื่อตีพิมพ์ บรรณาธิการของวารสาร จอห์น ทิวคี ให้สัญญาว่าจะรวมงานของทั้งคู่เข้าด้วยกันเป็นชิ้นเดียว ในปัจจุบันงานชิ้นนี้ถูกอ้างถึงมากกว่า 59,000 ครั้งนับตั้งแต่ตีพิมพ์ในปี 1958

ตัวประมาณของฟังก์ชันการมีชีวิตรอด S(t) (ความน่าจะเป็นที่ชีวิตจะยืนยาวกว่า t) กำหนดโดย:
:  \widehat S(t) = \prod\limits_{i:\ t_i\le t} \left(1 - \frac{d_i}{n_i}\right),

โดย t_i เป็นเวลาที่อย่างน่อยหนึ่งเหตุการณ์เกิดขึ้น, *d**i* เป็น *จำนวนเหตุการณ์* (number of events, เช่น แรเสียชีวิต) ที่เกิดขึ้นที่เวลา t_i และ  n_i เป็น *จำนวนปัจเจกที่รอดชีวิต* (individuals known to have survived, คือไม่เกิดเหตุการณ์ หรือถูกนำออกจากการคำนวณ) จนถึงเวลา t_i

## อ้างอิง

## แหล่งข้อมูลอื่น
* 
* 
* 

หมวดหมู่:ตัวประมาณค่า
หมวดหมู่:วิทยาศาสตร์ประกันภัย
หมวดหมู่:การวิเคราะห์การมีชีวิตรอด
หมวดหมู่:วิศวกรรมศาสตร์
สโมสรฟุตบอลแมนเชสเตอร์ซิตีในฤดูกาล 2021–22

**ฤดูกาล 2021–22** เป็นฤดูกาลที่ 131 ของ สโมสรฟุตบอลแมนเชสเตอร์ซิตี และเป็นฤดูกาลที่ 20 ในลีกสูงสุดของฟุตบอลอังกฤษ. เช่นเดียวกับ พรีเมียร์ลีก สโมสรจะได้เข้าร่วมใน เอฟเอคัพ, อีเอฟแอลคัพ และ ยูฟ่าแชมเปียนส์ลีก.

## การซื้อขายผู้เล่นและการยืมตัว

### ย้ายเข้า

### ย้ายออก

## ปรี-ซีซันและกระชับมิตร
เมื่อวันที่ 14 กรกฎาคม, ซิตีได้ประกาศว่าพวกเขาจะเป็นเจ้าภาพพบกับ เพรสตันนอร์ทเอนด์ ที่ สนามกีฬาอะคาเดมี ในวันที่ 27 กรกฎาคม,  และจะออกเดินทางสู่ ประเทศฝรั่งเศส ออกไปเยือนเพื่อนร่วม ซีเอฟจี สโมสร ทรัวส์ ในวันที่ 31 กรกฎาคม. เกมทรัวส์ต่อมาได้ถูกเลื่อนออกไปอย่างไม่มีกำหนดภายหลังจาก ข้อจำกัดของ โควิด-19 ในฝรั่งเศส และ อังกฤษ หมายความว่าทีมจะต้องกักตัว ดังนั้นจึงพลาดเกมเอฟเอคอมมิวนิตีชีลด์พบกับ เลสเตอร์ซิตี. มันถูกแทนที่ด้วยเกมที่พบกับบาร์นสลีย์ในวันที่ 31 กรกฎาคม พ.ศ. 2564. มีการประกาศเมื่อวันที่ 31 กรกฎาคมว่าเกมอุ่นเครื่องอุ่นเครื่องนัดสุดท้ายของซิตี พบกับ แบล็กพูล.

 

 
 

## การแข่งขัน
### ภาพรวม

### คอมมิวนิตีชีลด์

ตามประเพณี, เกมนี้จะลงเล่นระหว่างผู้ชนะเลิศ เอฟเอคัพ ของฤดูกาลที่ผ่านมาและแชมเปียนส์ พรีเมียร์ลีก. นี่จะเป็นเอฟเอคอมมิวนิตีชีลด์ครั้งแรกของแมนเชสเตอร์ซิตีนับตั้งแต่ปี 2019 เมื่อพวกเขาเอาชนะ ลิเวอร์พูล 5–4 ด้วย ลูกโทษ หลังเสมอ 1–1

### พรีเมียร์ลีก

#### ตารางคะแนน

#### ผลงานในลีกโดยรวม

#### ผลงานในลีกในแต่ละนัด

#### แมตช์
โปรแกรมการแข่งขันลีกได้ประกาศไว้เมื่อวันที่ 16 มิถุนายน ค.ศ. 2021.

### เอฟเอคัพ

ในฐานะสโมสรจากพรีเมียร์ลีก, ซิตีเข้าสู่ทัวร์นาเมนต์ในรอบสาม. การจับสลากรอบสามได้จัดขึ้นในวันที่ 6 ธันวาคม ค.ศ. 2021 ถ่ายทอดสดทาง ITV4, ก่อนคู่รอบสองระหว่าง บอร์แฮมวุด และ เซนต์. แอลแบนส์ ซิตี, โดยอดีตนักเตะทีมชาติอังกฤษ เดวิด ซีแมน และ เฟย์ ไวต์. ซิตีถูกจับสลากออกไปเยือนทีมจาก ลีกทู สวินดันทาวน์.

### อีเอฟแอลคัพ

การจับสลากสำหรับรอบสามได้จัดขึ้นในวันที่ 25 สิงหาคม ค.ศ. 2021 ถ่ายทอดสดทาง สกาย สปอร์ตส์ หลังจากได้บทสรุปของคู่รอบสองระหว่าง เวสต์บรอมมิชอัลเบียน พบ อาร์เซนอล โดย เควิน ฟิลลิปส์ และ เควิน แคมป์เบลล์. ซิตีถูกจับสลากเล่นในบ้านพบกับทีมจาก ลีกวัน วิคัมบ์วอนเดอเรอส์.

### ยูฟ่าแชมเปียนส์ลีก

#### รอบแบ่งกลุ่ม

#### รอบแพ้คัดออก

##### รอบ 16 ทีมสุดท้าย
การจับสลากสำหรับรอบ 16 ทีมสุดท้ายได้จัดขึ้นเมื่อวันที่ 13 ธันวาคม ค.ศ. 2021 ที่สำนักงานใหญ่ของยูฟ่าใน นียง. ข้อผิดพลาดในการบริหารนำไปสู่การประกาศการจับฉลากครั้งแรกเป็น โมฆะ หลังจากเกิดข้อผิดพลาดขึ้นหลายครั้ง, รวมทั้งบางส่วน การจัดทีมวาง ทีมที่ได้รับอนุญาตให้เข้าสู่การจับฉลากกับรองชนะเลิศจากกลุ่มในคุณสมบัติของตนเอง. ครั้งแรกซิตีถูกจับสลากมาพบกับ บิยาร์เรอัล. ต่อมาการจับสลากถูกจับขึ้นมาใหม่ในอีกสามชั่วโมงถัดมาและซิตีถูกจับสลากไปพบกับ สปอร์ติงลิสบอน, ที่พวกเขาพบกันครั้งล่าสุดและพ่ายแพ้ในกฏประตูทีมเยือนใน 16 ทีมสุดท้าย ของ ยูฟ่ายูโรปาลีก ฤดูกาล 2011–12.

##### รอบก่อนรองชนะเลิศ
การจับสลากสำหรับรอบก่อนรองชนะเลิศได้จัดขึ้นในวันที่ 18 มีนาคม ค.ศ. 2022. ซิตีถูกจับสลากไปพบกับ อัตเลติโกเดมาดริด ที่พวกเขาไม่เคยเล่นในการแข่งขันมาก่อน.

##### รอบรองชนะเลิศ
การจับสลากสำหรับรอบรองชนะเลิศได้จัดขึ้นเมื่อวันที่ 18 มีนาคม ค.ศ. 2022, หลังการจับสลากรอบก่อนรองชนะเลิศ.

## สถิติ
 

### ผู้ทำประตู
*รวมแมตช์การแข่งขันทั้งหมด. รายชื่อนี้เป็นการเรียงลำดับตามตัวอักษรโดยนามสกุลเมื่อจำนวนประตูทั้งหมดเท่ากัน.*

## หมายเหตุ

## อ้างอิง

หมวดหมู่:ฤดูกาลของสโมสรฟุตบอลแมนเชสเตอร์ซิตี
แมนเชสเตอร์ซิตี
หมวดหมู่:พรีเมียร์ลีก ฤดูกาล 2021–22 แบ่งตามทีม
เปดรู กงซัลวึช

**เปดรู อังตอนียู ปึไรรา กงซัลวึช** (; เกิดวันที่ 28 มิถุนายน ค.ศ. 1998) ซึ่งยังเป็นที่รู้จักกันในชื่อ **ปอตึ** () เป็นนักฟุตบอลอาชีพชาวโปรตุเกสซึ่งปัจจุบันเล่นให้กับทีมชาติโปรตุเกสและสโมสรสปอร์ติงลิสบอนในตำแหน่งกองกลางตัวรุก

## อ้างอิง

หมวดหมู่:บุคคลที่เกิดในปี พ.ศ. 2541
หมวดหมู่:บุคคลที่ยังมีชีวิตอยู่
หมวดหมู่:กองกลางฟุตบอล
หมวดหมู่:นักฟุตบอลชาวโปรตุเกส
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นในปรีไมราลีกา
หมวดหมู่:ผู้เล่นสปอร์ติงลิสบอน
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:บุคคลจากเขตวีลาเรียล
นูนู เม็งดึช

**นูนู อาลึชังดรึ ตาวารึช เม็งดึช** (; เกิด 19 มิถุนายน ค.ศ. 2002) เป็นนักฟุตบอลอาชีพชาวโปรตุเกส ปัจจุบันลงเล่นในตำแหน่งแบ็กซ้ายให้แก่ปารีแซ็ง-แฌร์แม็ง สโมสรในลีกเอิง และทีมชาติโปรตุเกส

เขาเริ่มต้นอาชีพกับทีมเยาวชนของสปอร์ติงลิสบอน กระทั่งได้ลงเล่นกับทีมชุดใหญ่ตั้งแต่ ค.ศ. 2020 ในปีถัดมา เขาช่วยให้ทีมชนะเลิศปรีไมราลีกาและตาซาดาลีกา และเป็นส่วนหนึ่งในทีมยอดเยี่ยมประจำปีของปรีไมราลีกา ในเดือนสิงหาคม ค.ศ. 2021 เขาถูกยืมตัวไปปารีแซ็ง-แฌร์แม็ง และช่วยให้ทีมชนะเลิศลีกเอิงแล้วจึงได้เซ็นสัญญาถาวรเป็นเวลาห้าปี ด้วยค่าตัว 38 ล้านยูโร

เม็งดึชลงเล่นในระดับเยาวชนทีมชาติโปรตุเกสในระดับอายุต่าง ๆ ก่อนจะเริ่มต้นลงเล่นกับทีมชุดใหญ่ในเดือนมีนาคม ค.ศ. 2021 และเป็นส่วนหนึ่งของทีมในการแข่งขันฟุตบอลชิงแชมป์แห่งชาติยุโรปในเดือนมิถุนายน ปีเดียวกัน

## อ้างอิง

## แหล่งข้อมูลอื่น
*โปรไฟล์ที่เว็บไซต์สโมสรฟุตบอลปารีแซ็ง-แฌร์แม็ง 
* 
* 

หมวดหมู่:บุคคลที่เกิดในปี พ.ศ. 2545
หมวดหมู่:บุคคลที่ยังมีชีวิตอยู่
หมวดหมู่:บุคคลจากซิงตรา
หมวดหมู่:ชาวโปรตุเกสเชื้อสายแองโกลา
หมวดหมู่:นักฟุตบอลชาวโปรตุเกส
หมวดหมู่:กองหลังฟุตบอล
หมวดหมู่:ผู้เล่นในปรีไมราลีกา
หมวดหมู่:ผู้เล่นในลีกเอิง
หมวดหมู่:ผู้เล่นสปอร์ติงลิสบอน
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
เจ้าหญิงอเล็คซันดรีเนอแห่งปรัสเซีย (ค.ศ. 1915–1980)

**เจ้าหญิงอเล็คซันดรีเนอแห่งปรัสเซีย** (; 7 เมษายน ค.ศ. 1915 – 2 ตุลาคม ค.ศ. 1980) เป็นพระธิดาองค์โตและพระบุตรองค์ที่ 5 ในเจ้าชายวิลเฮ็ล์ม มกุฎราชกุมารกับเซซิลีแห่งเม็คเล็นบูร์ก-ชเวรีน พระอัยกา/อัยยิกาฝั่งพระบิดามารดาของพระองค์คือจักรพรรดิวิลเฮ็ล์มที่ 2 แห่งเยอรมนีกับเอากุสเทอ วิคโทรีอา แห่งชเลสวิช-ฮ็อลชไตน์ และฟรีดริช ฟรันทซ์ที่ 3 แห่งเม็คเล็นบูร์ก-ชเวรีนกับแกรนด์ดัชเชสอะนัสตาซียา มีไฮลอฟนาแห่งรัสเซีย อเล็คซันดรีเนอทรงเป็นสมาชิกในราชวงศ์โฮเอินท์ซ็อลเลิร์น และเป็นพระราชธิดาในพระราชปนัดดาในสมเด็จพระราชินีนาถวิกตอเรีย

## พระชนม์ชีพ
เจ้าหญิงอเล็คซันดรีเนอประสูติที่ Kronprinzenpalais ในเบอร์ลิน พระองค์ยังได้รับการเรียกขายเป็น "Adini" พระองค์มีพระเชษฐานามว่าวิลเฮ็ล์ม, ลูอี แฟร์ดีนันท์, ฮูแบร์ทุส และฟรีดริช ส่วนเซซิลี พระขนิษฐาองค์เดียวของเจ้าหญิงอเล็คซันดรีเนอ ประสูติใน ค.ศ. 1917

หลังเจ้าหญิงอเล็คซันดรีเนอประสูติไม่นาน เป็นที่กระจ่างว่าพระองค์เป็นดาวน์ซินโดรม อเล็คซันดรีเนอไม่ได้ถูกเก็บตัวเหมือนกับพระโอรสธิดาผู้พิการองค์อื่น ๆ โดยปรากฏตัวในพระฉายาลักษณ์พระราชวงศ์อย่างเป็นทางการและในงานต่าง ๆ พระองค์ได้รับการดูแลเป็นหลักจากพยาบาลของเธอชื่อ Selma Boese ในวัยรุ่น เจ้าหญิงอเล็คซันดรีเนอเข้าเรียนที่โรงเรียน Trüpersche Sonderschule ซึ่งเป็นโรงเรียนที่มุ่งเน้นการศึกษาสำหรับเด็กที่มีความต้องการพิเศษ

เจ้าหญิงอเล็คซันดรีเนอเข้าร่วมพิธีรับศีลพร้อมกับเซซิลี พระขนิษฐา ในเดือนตุลาคม ค.ศ. 1934 โดยใช้เวลาอยู่ในพ็อทซ์ดัมกับพระมารดาสองปี (1934-1935) ใน ค.ศ. 1936 หลังจากที่ Selma Boese พี่เลี้ยงที่ดูแลพระองค์มานาน เสียชีวิต พระองค์จึงย้ายไปอยู่ที่นีเดอร์เพอกิงในรัฐบาวาเรีย ซึ่งพระองค์อาศัยอยู่ที่นั่นตลอดช่วงสงครามโลกครั้งที่สอง

เจ้าหญิงอเล็คซันดรีเนอทรงใช้ชีวิตส่วนใหญ่ในช่วงบั้นปลายในรัฐบาวาเรีย โดยเริ่มแรกอยู่ที่เพอกิง และต่อมาอยู่ใกล้ทะเลสาบชทาร์นแบร์เกอ ซึ่งพระราชวงศ์ของพระองค์ โดยเฉพาะลูอี แฟร์ดีนันท์ พระเชษฐา มาเยี่ยมเป็นประจำ พระองค์ได้รับการดูแลจากพยาบาลชื่อ Ericka Strecker ใน ค.ศ. 1945 พระองค์ย้ายไปอยู่ที่บ้านหลังเล็กใกล้ทะเลสาบชทาร์นแบร์เกอ Strecker ยังคงอยู่กับพระองค์เธอเมื่อพระมารดามาเยี่ยมใน ค.ศ. 1946

เจ้าหญิงอเล็คซันดรีเนอสิ้นพระชนม์เมื่อวันที่ 2 ตุลาคม ค.ศ. 1980 พระองค์ถูกฝั่งใกล้กับพระบิดามารดากับพระอนุชาฟรีดริชที่ปราสาทโฮเอินท์ซ็อลเลิร์น

## ภาพ

Image:Wilhelm and Alexandrine.jpg|เจ้าหญิงอเล็คซันดรีเนอแห่งปรัสเซียกับพระบิดา มกุฎราชกุมารวิลเฮ็ล์มแห่งเยอรมนี
Image:Friedrich von Preussen (1911-1966) - Alexandrine Irene von Preussen (1915-1980).jpg|ป้ายหลุมฝังพระศพของอเล็คซันดรีเนอกับฟรีดริช พระอนุชา


## อ้างอิง

อเล็คซันดรีเนอ
หมวดหมู่:เจ้าหญิงปรัสเซีย
หมวดหมู่:ราชวงศ์เยอรมัน
อเล็คซันดรีเนอ
หมวดหมู่:บุคคลที่เป็นดาวน์ซินโดรม
ชาริ ฟอบส์

ศาสตราจารย์ **ชาริ แอล. ฟอบส์** (; 15 ตุลาคม ค.ศ. 1977 – ) เป็นนักนิติวิทยาศาสตร์และนักวิจัยชาวออสเตรเลียและแคนาดา เธอเป็นผู้เชี่ยวชาญทางมรณวิทยาเกี่ยวกับการสลายตัวของร่างกายมนุษย์ เธอได้สร้างฟาร์มศพในประเทศออสเตรเลีย และขณะนี้ (ค.ศ. 2020) กำลังก่อตั้งสถานที่ที่คล้ายกันในประเทศแคนาดา

## ชีวิต
ฟอบส์เกิดใน ค.ศ. 1977 ที่บรีวอร์รีนา ครอบครัวของเธอเป็นชาวไร่ที่มีสัตว์ตายเป็นประจำ เธอสำเร็จการศึกษาที่ไฮสกูลหญิงฮอร์นสบีในซิดนีย์ ปริญญาแรกของเธออยู่ในสาขาเคมีประยุกต์และนิติวิทยาศาสตร์ รวมถึงเธอได้ศึกษาต่อในระดับปริญญาเอกด้านวิทยาศาสตร์

ใน ค.ศ. 2005 เธอได้มีส่วนร่วมในการพัฒนาหลักสูตรนิติวิทยาศาสตร์ที่สถาบันเทคโนโลยีแห่งมหาวิทยาลัยออนแทรีโอ กระทั่งใน ค.ศ. 2011 เธอได้ออกไปรับตำแหน่งงานที่ประเทศออสเตรเลีย โดยเธอได้เป็นศาสตราจารย์ที่มหาวิทยาลัยซิดนีย์

จนถึง ค.ศ. 2018 เธอได้มีส่วนร่วมในการสร้างสถานที่เพื่อการวิจัยทดลองซากของออสเตรเลีย (ฟาร์มศพแห่งแรกของประเทศออสเตรเลีย) ซึ่งเธอได้มีส่วนเกี่ยวข้องกับการวิจัยซากศพที่เน่าเปื่อย ฟาร์มศพเป็นสถานที่การวิจัยที่สามารถศึกษาการเน่าเปื่อยได้ในหลากหลายรูปแบบ ซึ่งฟาร์มแห่งแรกได้รับการทำให้เกิดขึ้นโดยวิลเลียม เอ็ม. เบส ใน ค.ศ. 1971 ที่มหาวิทยาลัยเทนเนสซีเพื่อศึกษาการสลายตัวของศพมนุษย์ตั้งแต่เสียชีวิตจนถึงเวลาที่สลายตัว

ใน ค.ศ. 2018 เธอได้รับตำแหน่งประธานการวิจัยของแคนาดา 150 ในสาขามรณวิทยา โครงการวิจัยเจ็ดปีของเธอจะมีเงิน 350,000 ดอลลาร์ต่อปี และมหาวิทยาลัยจะจ่าย (350,000 ดอลลาร์) ให้แก่ฟาร์มศพแห่งแรกของประเทศแคนาดา ส่วนสถานที่คล้ายกันที่ใกล้ที่สุดคือแห่งหนึ่งที่มหาวิทยาลัยนอร์เทิร์นมิชิแกน แต่ฟอบส์ตั้งเป้าไปที่พื้นที่ป่าโดยเฉพาะ "ฟาร์มศพ" แห่งใหม่อยู่ที่เบกองกูร์ และชื่อที่ถูกต้องคือ "สถานรับรองสำหรับการวิจัยทางมรณวิทยา"

ทั้งนี้ ฟอบส์เป็นสมาชิกของราชสมาคมแห่งรัฐนิวเซาท์เวลส์

## อ้างอิง

หมวดหมู่:นักนิติวิทยาศาสตร์ชาวแคนาดา
หมวดหมู่:นักนิติวิทยาศาสตร์ชาวออสเตรเลีย
หมวดหมู่:นักนิติวิทยาศาสตร์หญิง
หมวดหมู่:บุคคลจากรัฐนิวเซาท์เวลส์
หมวดหมู่:บุคคลจากมหาวิทยาลัยออนแทรีโอเทค
หมวดหมู่:บุคคลจากมหาวิทยาลัยซิดนีย์
การเลือกตั้งภาคบังคับ

**การเลือกตั้งภาคบังคับ** () เป็นข้อบังคับตามรัฐธรรมนูญในบางประเทศ ซึ่งพลเมืองนั้นมี"หน้าที่"ใช้สิทธิเลือกตั้ง โดยจะมีผลกระทบบางประการหากพลเมืองไม่ไปเลือกตั้งตามหน้าที่โดยปราศจากเหตุผลที่เหมาะสม ตามข้อมูลจากเดอะเวิลด์แฟกต์บุ๊ก ณ เดือนธันวาคม ค.ศ. 2017 มี 21 ประเทศในโลก (รวมถึง 10 ประเทศในกลุ่มละตินอเมริกา) ใช้ระบบการเลือกตั้งภาคบังคับ โดยหลายประเทศนั้นไม่ได้บังคับใช้อย่างจริงจัง

## การบังคับใช้

### ประเทศไทย
หากไม่ไปใช้สิทธิเลือกตั้ง และไม่ได้แจ้งเหตุอันอาจไม่ไปใช้สิทธิเลือกตั้ง หรือแจ้งเหตุ แล้วแต่เหตุนั้นไม่สมควร กฎหมายกำหนดให้เสียสิทธิบางประการดังต่อไปนี้

# สิทธิในการยื่นคำร้องคัดค้านการเลือกตั้ง ส.ส.
# สิทธิในการสมัครรับเลือกตั้งเป็น ส.ส. หรือสมาชิกสภาท้องถิ่น หรือผู้บริหารท้องถิ่น หรือสมัครรับเลือกเป็น ส.ว.
# สิทธิในการสมัครรับเลือกเป็นกำนันและผู้ใหญ่บ้าน
# ต้องห้ามดำรงตำแหน่งข้าราชการการเมืองและข้าราชการรัฐสภาฝ่ายการเมือง
# ต้องห้ามดำรงตำแหน่งรองผู้บริหารท้องถิ่น เลขานุการผู้บริหารท้องถิ่น ผู้ช่วยเลขานุการผู้บริหารท้องถิ่น ประธานที่ปรึกษาผู้บริหารท้องถิ่น ที่ปรึกษาผู้บริหารท้องถิ่น หรือคณะที่ปรึกษาผู้บริหารท้องถิ่นตามกฎหมายว่าด้วยการจัดตั้งองค์กรปกครองส่วนท้องถิ่น

การจำกัดสิทธิทั้ง 5 ข้อ กำหนดเวลาครั้งละ 2 ปีนับแต่วันเลือกตั้งครั้งที่ผู้มีสิทธิเลือกตั้งไม่ไปใช้สิทธิเลือกตั้ง และหากในการเลือกตั้งครั้งต่อไปไม่ไปใช้สิทธิเลือกตั้งอีก ให้เริ่มนับเวลาการจำกัดสิทธิ 2 ปีใหม่จากวันที่ไม่ได้ไปใช้สิทธิครั้งล่าสุด

## บทอ่านเพิ่มเติม
* 

## อ้างอิง

หมวดหมู่:การเลือกตั้ง
หมวดหมู่:การลงคะแนนเสียงเลือกตั้ง